CELEX: 62010CJ0265
Nesplnenie povinnosti členským štátom
Nariadenie (ES) č. 1907/2006
Chemické látky
Registrácia, hodnotenie týchto látok a na ne uplatniteľné obmedzenia
Nariadenie REACH
Článok 126
Sankcie uplatniteľné na porušenie ustanovení nariadenia REACH
Neprebratie v stanovenej lehote

Nesplnenie povinnosti členským štátom – Porušenie článku 126 nariadenia Európskeho parlamentu a Rady (ES) č. 1907/2006 z 18. decembra
2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry,
o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice
Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (Ú. v. EÚ L 396, s. 1) – Sankcie uplatniteľné
na porušenie ustanovení nariadenia REACH
Výrok
1.
Belgické kráľovstvo si tým, že neprijalo zákony, iné právne predpisy a správne opatrenia potrebné na ustanovenie sankcií uplatniteľných
na porušenie nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii
a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení
nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS,
93/67/EHS, 93/105/ES a 2000/21/ES, nesplnilo povinnosti, ktoré mu vyplývajú z článku 126 tohto nariadenia.
2.
Belgické kráľovstvo je povinné nahradiť trovy konania.